Proiect

|  |  |  |
| --- | --- | --- |
|  |  |  |

GUVERNUL REPUBLICII MOLDOVA

 **H O T Ă R Â R E nr.\_\_\_\_**

**din 2021**

**Chişinău**

**cu privire la eliberarea grâului alimentar din rezervele de stat**

**în vederea împrospătării cu decalaj în timp sau cu titlu de împrumut**

 În temeiul art. 3 alin. (1) lit. a) și art. 10 alin. (2) lit. c) și d), precum și alin. (3) din Legea nr. 104/2020 cu privire la rezervele de stat și de mobilizare (Monitorul Oficial al Republicii Moldova, 2020, nr. 178–179, art. 332), Guvernul HOTĂRĂȘTE:

 **1.** Se autorizează Agenţia Rezerve Materiale din subordinea Ministerului Afacerilor Interne să elibereze din rezervele de stat, în vederea împrospătării cu decalaj în timp sau cu titlu de împrumut, 20787,062 tone de grâu alimentar agenţilor economici, în bază de contract, după forma și în modul stabilite de Codul civil al Republicii Moldova nr. 1107/2002, cu prezentarea unei garanţii bancare sau financiare, cuantumul căreia va asigura cantitatea de bunuri scoasă din stocuri, precum şi în baza achitării prealabile a plăţii pentru împrumut.

 **2.** Restituirea grâului alimentar eliberat din rezervele de stat se va efectua din roada anului curent, în aceeași cantitate şi de aceeaşi calitate, până la 1 octombrie 2021.

 **3.** Controlul asupra executării prezentei hotărâri se pune în sarcina Ministerului Afacerilor Interne.

 **4.** Prezenta hotărâre intră în vigoare la data publicării.

 **PRIM-MINISTRU INTERIMAR Aureliu CIOCOI**

 Contrasemnează:

 Ministrul afacerilor interne Pavel VOICU

 Ministrul agriculturii, dezvoltării

 regionale şi mediului Ion PERJU